Document ID: 32012R0319

KOMISJONI RAKENDUSMÄÄRUS (EL) nr 319/2012,
13. aprill 2012,
millega lisatakse 2012. aasta püügikvoodile teatavad 2011. aastal nõukogu määruse (EÜ) nr 847/96 artikli 4 lõike 2 kohaselt peatatud kogused
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 6. mai 1996. aasta määrust (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel, (1) eriti selle artikli 4 lõiget 2,
ning arvestades järgmist:
(1)
Määruse (EÜ) nr 847/96 artikli 4 lõike 2 kohaselt võivad liikmesriigid paluda komisjonilt enne neile eraldatud kvoodi kohaldamise aasta 31. oktoobrit peatada maksimaalselt 10 % kvoodist ja kanda see üle järgmisse aastasse. Komisjon peab peatatud koguse lisama asjaomasele kvoodile.
(2)
Nõukogu 13. detsembri 2010. aasta määrusega (EL) nr 1225/2010 (millega kehtestatakse 2011. ja 2012. aastaks ELi laevadele püügivõimalused seoses teatavate süvamereliikide kalavarudega), (2) nõukogu 29. novembri 2010. aasta määrusega (EL) nr 1124/2010 (millega määratakse kindlaks teatavate Läänemere kalavarude ja kalavarurühmade püügivõimalused 2011. aastaks), (3) nõukogu 17. detsembri 2010. aasta määrusega (EL) nr 1256/2010 (millega määratakse kindlaks teatavate Musta mere kalavarude püügivõimalused 2011. aastaks) (4) ning nõukogu 18. jaanuari 2011. aasta määrusega (EL) nr 57/2011 (millega määratakse 2011. aastaks kindlaks teatavate kalavarude ja kalavarurühmade püügivõimalused, mida kohaldatakse ELi vetes ning ELi kalalaevade suhtes teatavates väljaspool ELi asuvates vetes) (5) on kindlaks määratud teatavate kalavarude kvoodid 2011. aastaks ning sätestatud, milliste kalavarude suhtes võib kohaldada määrusega (EÜ) nr 847/96 ette nähtud meetmeid.
(3)
Määrusega (EL) nr 1225/2010, nõukogu 30. novembri 2011. aasta määrusega (EL) nr 1256/2011 (millega määratakse kindlaks teatavate Läänemere kalavarude ja kalavarurühmade püügivõimalused 2012. aastaks ning muudetakse määrust (EL) nr 1124/2010), (6) nõukogu 19. detsembri 2011.aasta määrusega (EL) nr 5/2012 (millega määratakse kindlaks teatavate Musta mere kalavarude ja kalavarurühmade püügivõimalused 2012. aastaks), (7) nõukogu 17. jaanuari 2012. aasta määrusega (EL) nr 43/2012 (millega määratakse ELi laevadele 2012. aastaks kindlaks teatavate selliste kalavarude ja kalavarurühmade püügivõimalused, mis ei kuulu rahvusvaheliste läbirääkimiste või kokkulepete kohaldamisalasse) (8) ning nõukogu 17. jaanuari 2012. aasta määrusega (EL) nr 44/2012 (millega määratakse 2012. aastaks kindlaks kalapüügivõimalused ELi vetes ning ELi laevade kalapüügivõimalused teatavates väljaspool ELi asuvates vetes teatavate selliste kalavarude ja kalavarude rühmade püügiks, mis kuuluvad rahvusvaheliste läbirääkimiste või kokkulepete kohaldamisalasse) (9) on kindlaks määratud teatavate kalavarude kvoodid 2012. aastaks.
(4)
Teatavad liikmesriigid on määruse (EÜ) nr 847/96 artikli 4 lõike 2 kohaselt esitanud enne 2011. aasta 31. oktoobrit taotluse peatada osa nende 2011. aasta kvootidest ja kanda need üle järgmisse aastasse. Peatatud kogused tuleks kõnealuses määruses osutatud piires lisada 2012. aasta kvootidele.
(5)
Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
2012. aasta püügikvoote, mis on kehtestatud määrustega (EL) nr 1225/2010, (EL) nr 1256/2011, (EL) nr 5/2012, (EL) nr 43/2012 ja (EL) nr 44/2012, on suurendatud vastavalt lisas sätestatule.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. aprill 2012

Labels: 6